خییوودا
بو گونلر هر بیر هونری توپلام دا، هر بیر اوتوروم و هر بیر دوشونجه
اوجاغیندا سؤز قونوسو "گونش گروپونون كانسئرتی" دیر. بیر مشگینلی اولاراق
بو كیچیك شهرده بئله بیر موسیقی قروپونون اولماسینا یقین كی هامیمیز فخر
دویمالیییق. كیچیك شهر دئدیییم، قوینوندا تاریخ بویو بؤیوك مدنیتلر
یئتیشدیردییینی هامیمیز یاخشی بیلیریك. قروپ ایفاچیلارینین بیرر-بیرر مشگین
مدنیت و كولتور وارلیغیندا دهیرلی هونرمند اولمالارینی
آشاغیدا یازیلان تانیتیمدان سئزه بیلهریك. آیلار تمرین ائتدیكدن سونرا
بو ایفتیخارلی ایفاچیلارین چیخیشینی گؤزلهین شهرداشلارین هامیسینی، اورك
بیرلیییله اولوشوب گلیشین بو قروپونون ایفاسینا دعوت ائدیریك. آشاغی دا
قروپ و ایفاچیلار حاققیندا بیر تانیتیم اوخویا بیلرسینیز:
كانسرتین اینسترومنتال گروپو
یولون باشیندان بری بیر- بیرلریله اولان "گونش موسیقی گروپو" نون
اوشاقلاری، یالنیز و یالنیز آذربایجان موسیقیسینی دوشونهرك، آیلاری
ایللری چالیشیب، مشگین موسیقیسی آدینا بویوك باشاریلارا ایمضا آتاراق، تام
معنادا، بیر تیم اولماغین اٶرنهیی اولدولار . اونلار " باشاراجاییق"
دئدیلر و باشاردیلار. چیخیشلاری هر زمان موسیقیچیلری تعجبلندیریب
سئویندیردی . گٶنو - گٶندن ایرهلییه گئدن گونش موسیقی گروپو، نوروز گولو
كانسرتینده، آرتیق پئرفسیونال بیر تاخیم اولاراق، تاماشاچی قارشیسینا
چیخاجاق .
تار: مهدی شاهمرادی / حسین موسوی
بالابان : پیمان بیگعلی زاده
كامانچا : افشین علوی
پیانو : علی آقاقلیزاده / امین افسر
قارمان : عادل خان محمدی
ناغارا : حسین شاهمرادی
عود : مهدی طالبی
قوشا ناغارا : كسری قربانی
باس تار : روشن مٶذن زاده
تاری یوكسك مهارتله دینلندیره بیلن "مهدی شاهمرادی"، اصلینده بیر موسیقی
معلیمیدیر. "گونش موسیقی گروپو" نون اساس قوروجوسو ساییلان مهدی شاهمرادی
بو گروپلا بیرلیكده اردبیل و مشگینده اوغورلو كانسرتلر كئچیتمیشدی . بوتون
واختینی موسیقینی علمی شكلینده اٶیرتمهیه صرف ائدن مهدی شاهمرادی موسیقی
دونیاسیندا، یورولملدان آراشدیرمالار آپاریر. او، علمی و آكادمیك اصوللارلا
موسیقی اٶیرتمه آماجی ایلا "گونش موسیقی آموزشگاهی" نی موسیقی سئونلره
پای وئرمیشدی .
نوروز گولو كانسرتینده سونولاجاق پارچالاری تنظیم ائدن مهدی شاهمرادی كانسرتده سولیست اولاراق بیرینجی تاری سینهسی اوسته آلاجاق.
افشین علوی
نوروز گولو كانسرتینین سولیستی، ماهیر كامانچا ایفاچی سی، "افشین علوی " دیر.
1381 ده " فجر موسیقی فئستیوالیندا " "پدیده ویژه " عنوانیندا لایق گٶرونن
افشین علوی، 1382 ده فرانسانین اون ایلدن بیر كئچیریلن ""L İmaginare
فئستیوالیندا بیرینجی یئری توتموشدور.
افشین علوی بو گونه قدر كانادا،
اكراین، فرانسه، آلمان، سوئد، تركیه، آذربایجان و آمریكانین بیر چوخ
ایالتلرینده كئچیریلن اوغورلو كانسرتلرده چیخیش ائتمیشدیر.
امید قلیزاده
اوزون ایللردن بری ائل شنلیكلرینده چیخیش ائدن ووكالیست "امید قلیزاده "
گونش گروپونون گئچن كی كانسرتینده، اٶز قابلییتینی اثبات ائتمیشدی.
نوروز گولو كانسرتینده ایسه امید قلیزاده بیر نئچه ماهنی ایله چیخیش ائدهجكدیر.
سیامك اصغری
اوشاقلیق چاغلاریندان، آذربایجان موغام موسیقیسی ایله ماراقلانان
"سیامك اصغری" گنج یاشلاریندا، موغام دونیاسینین اونودولماز اینجیسی ،
"حاجی بابا حسین اوو" ایفاسینین وورغونو اولموش و موغامین سئحیرلی
دونیاسینا، حاجی بابا حسین اوون آچدیغی قاپیدان گیرمیشدی. بو اوزدن "حاجی
بابا حسین اوو" سیامك اصغری نین ایلك صنعت اوستادی ساییلیر. داها
سونرالار، سیامك اصغری، بؤیوك موغام اوستالاری، "عاریف بابایئو"، "آغا سلیم
عبدالله یئو" و"عاقیل ملیك اوون " موغام درسی كیلاسلاریندا اوتوراراق
موغام سیررلرینی اٶیرنمیشدی .
سیامك اصغری 1389دا ایلك كنسرتینی
دوغولدوغو شهر مشگین ده كئچیرمیشدی . او تاریخدن بری، دٶنه- دٶنه مشگین،
اردبیل، شورابیل و ... شهرلرینده، سیامك اصغرینین گٶزل چیخیشلارینا شاهید
اولموشوق.
سیامك اصغری 1390 دا اردبیل موغام موسیقی فئستیوالیندا بیرینجی یئره لایق گٶرونموشدو.
حاجی بابا حسین اووون یولونو دوام ائتدیرمك ایستهین "سیامك اصغری "، بو
دٶنه "نوروز گولو " كانسرتینده "هومایون " موغامی ایله گٶروشونوزه گلهجك.
عادل موسوی
باللیجادا دوغولوب بویا-باشا چاتماسادا، كٶكونه باغلی قالاراق، بٶیوك
فخرله اٶزونو باللیجالی سایان "عادل موسوی"یه، " سیزی تاماشاچیلارا هانسی
سٶزلرله تانیداق؟" سوروسونو وئرنده، "یازین باللیجالی عادل موسوی" دئدی!
ایفالاری ایله، یاخین دوستو اولان، موغامیمیزین پارلاق اولدوزو "عالیم
قاسیم اووو" خاطیرلادان عادل موسوی 1349دا تبریزده دوغولموش و 5-6
یاشلاریندان موسیقی ایله مشغول اولموشدو.
عادل موسوی تبریزدن باشقا، تركیه، فرانسه، آلمان، تایلند، مالزی و ... اٶلكهلرینده ده كانسرتلر وئرمیشدی.
او، نوروز گولو كانسرتینده، "شوشتر"، "زابول سه گاهی"، "شیروان شیكسته
سی" و "دیلهمان " موغاملاریلا یوردداشلارینین گٶروشونه گلهجك.
كور گروپو:
گونش اینسترومنتال گروپونون داواملی اوغورلاری، بیر كور گروپونون
یارانماسی فیكرینی ده ایرهلی سورموشدو. بو فیكیر نهایت بیر ایل اٶنجه
گئرچكلشدی و "مهدی شاهمرادی"نین رهبرلییایله، بیر سیره تجربهلی گنجلرین
هوس و امكی ایله " گونش كور گروپو" یاراندی.
چالیشمالارینا آرا
وئرمهدن داوام ائتدیرن "گونش كور گروپو" اٶز باشاریلارینی اٶنجهكی
كانسرتلرینده نمایشه قویوب، تاماشاچیلاری داهادا گٶزل ایفالارا شاهید
اولاجاقلاری یٶنده اومودلاندیردیلار.
گونش كور گروپو:
- شهلا نورزاده - امین كلخورانی - حسین قاسمزاده
- عذرا آتوت - كیوان قربانی - محمد شهریار
- مهسا ابراهیمی - مرتضی احمدی - طوفان طهماسب زاده
- فرزانه اسدی - مجید عصری
مسعود شهبازی
استعدادلی یئنی یتمه "مسعود شهبازی"نین گٶزل ایفالاری، اونو گونش موسیقی
گروپو ایله بیرلیكده، بٶیوكلرله برابر چیخیش ائتمهیه حاق قازاندیرمیشدی .
نوروز گولو كانسرتینین ان آز یاشلیسی، ایكی خالق ماهنیسی ایله اٶزونو
گورسهدهجك .
+0 بهین
ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab pes_Arab pes_Arab urd_Arab pes_Arab azb_Arab azb_Arab azb_Arab pes_Arab azb_Arab azb_Arab pbt_Arab azb_Arab pes_Arab azb_Arab pes_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pbt_Arab pbt_Arab azb_Arab azb_Arab azb_Arab snd_Arab pbt_Arab